cyanic-selkie/wikianc huggingface dataset:
Arthur Wellesley Wellington
Napoleonia vastaan
Sankarina ylistetty Wellington sai Wellingtonin 1. herttuan aatelisarvon 1814, mitä hänen jälkeläisensä kantavat vielä tänäkin päivänä. Koska hän ei ollut käynyt koko sodan aikana Englannissa, arvonimet jaettiin seremoniassa, joka kesti koko päivän. Pian hänet nimitettiin lähettilääksi Ranskaan, ja nimitettiin lordi Castlereaghin sijaan edustajaksi Wieniin, jossa hän kannatti vahvasti Ranskan aseman säilyttämistä suurvaltana. 2. tammikuuta 1815 hänen Bathin ritarin arvonsa muunnettiin suurristin ritariksi.
26. helmikuuta 1815 Napoleon pakeni vankeudestaan Elbalta ja palasi Ranskaan. Häntä tervehdittiin innolla, ja hän sai maan koko hallintaansa toukokuuhun mennessä, ja vastaansa uuden koalition. Wellington lähti Wienistä komentamaan liittoutuneita joukkoja Waterloon kampanjaan. Hän ryhmittyi Belgiassa komentaen brittiarmeijaa ja alankomaalais-belgialaisia joukkoja Gebhard Leberecht von Blücherin komentamien Preussin joukkojen rinnalla. Ranskalaiset löivät kuitenkin preussilaiset Lignyssä ja taistelu Quatre Brassa päättyi ratkaisemattomana, jonka jälkeen britit vetäytyivät harjanteelle Brysselin tielle Waterloon kylän eteläpuolelle. Kahden päivän kuluttua, 18. kesäkuuta käytiin Waterloon taistelu, brittiläisten tulitus karkotti Ranskan kaartin hyökkäyksen ja Preussin vahvistusten saapuminen käänsi Napoleonin pakosalle. Ranskan keisari luopui kruunusta toisen kerran 22. kesäkuuta ja britit lähettivät hänet kaukaisella Saint Helenan saarelle.
Myöhempi ura
thumb|Arthur Wellesley Sotien jälkeen Welleslay palasi politiikkaan ja sai puolustusvarusteluministerin (Master-General of the Ordnance) aseman Lordi Liverpoolin hallituksessa. Vuonna 1827 hänet nimitettiin brittiarmeijan komentajaksi, asema jota hän piti kuolemaansa asti. Robert Peelin ohella hänestä tuli yksi toryjen nousevista tähdistä ja vuonna 1828 pääministeri.
Pääministerinä Wellington oli arkkikonservatiivi, hän pelkäsi että Ranskan vallankumouksen anarkia pääsisi valloilleen Englannissa. Tätä kuvaa vastaan on kuitenkin katolisten emansipaatio, jolla myönnettiin lähes täydet kansalaisoikeudet katolilaisille. Tähän kannusti irlantilaisen Daniel O'Connellin saama äänivyöry täytevaalissa 1828, vaikka hän ei voinutkaan laillisesti olla parlamentin jäsenenä, koska oli katolilainen. Winchilsean lordi George Finch-Hatton syytti Wellingtonia "maanpetoksellisesta juonittelusta protestanttisen perustuslain tuhoamiseksi." Wellington vastasi välittömästi haastamalla Winchilsean kaksitaisteluun. 21. maaliskuuta 1829 Winchilsea ja Wellington tapasivat Battersean niityllä. Kun taistelun aika tuli, Wellington ampui tahallaan ohi ja Winchilsea ilmaan ja kirjoitti myöhemmin Wellingtonille anteeksipyynnön. Ylähuoneessa Wellington piti emansipaation puolesta puhuessaan yhden parhaimmista puheistaan. Wellington oli kasvanut Irlannissa ja tunsi katolilaisen kansanosan kurjuuden siellä. Emansipaatiolaki meni läpi 105 enemmistöllä. Monet toryista äänestivät sitä vastaan, ja se meni läpi vain whigien avulla.
Wellingtonin hallitus kaatui 1830. Kesällä ja syksyllä tänä vuonna maata vavistelivat lukuisat mellakat (Swing Riots) vuosien sotien, korkeiden verojen, matalien palkkojen, maanjaon, koneistumisen ja tästä seuraavan työttömyyden vuoksi. Kapinoitsijat hirtettiin tai karkotettiin Australiaan. Wellington vastusti kaikkia uudistuksia ja äänioikeuden laajentamista, minkä johdosta hän hävisi luottamuslauseäänestyksen 15. marraskuuta 1830. Pääministerinä häntä seurasi lordi Grey.
Whigit esittelivät reformilain, mutta Wellington ja toryt taistelivat sen läpimenon estämiseksi. Lakiesitys meni läpi alahuoneessa, mutta kaatui ylähuoneessa. Toinen reformilaki kaatui samalla tavalla, jonka jälkeen seurasi lisää levottomuuksia. Wellington sai osakseen vihamielen ilmauksia Liverpoolin–Manchesterin-rautatien avajaisissa. Laki meni viimein läpi whigien uhattua miehittää ylähuoneen omanpuoluelaisillaan. Toryt eivät sitä edelleenkään hyväksyneet ja ensimmäisten vaalien jälkeen parlamentin kokoontuessa Wellington kommentoi ettei ollut ikinä nähnyt niin paljon šokeeraavan huonoja hattuja. Kun toryt palasivat valtaan 1834, Wellington kieltäytyi pääministerin asemasta ja Robert Peel valittiin sen sijaan. Hän oli Italiassa tuolloin, ja Wellington toimi sijaisena ensimmäiset kolme viikkoa. Peelin ensimmäisessä hallituksessa hänestä tuli ulkoministeri, ja toisessa hän oli salkuttomana ministerinä ja ylähuoneen johdossa.
Wellington vetäytyi julkisuudesta 1846, vaikka olikin edelleen sotavoimien komentaja, ja palasi huomion keskipisteeseen 1848 järjestäessään Lontoon puolustuksen Euroopan vallankumouksellisilta. Wellington kuoli 1852 Walmerin linnassa, joka oli hänen asuinpaikkansa Viiden sataman linnanvoutina (Lord Warden of the Cinque Ports). Vaikka Wellington vihasi rautateillä matkustamista, hänen ruumiinsa tuotiin junalla Lontooseen, jossa hänelle järjestettiin valtiolliset hautajaiset. Tätä ennen kunnian oli saanut kuninkaallisten lisäksi vain Nelson. Wellington haudattiin luxullianiittisarkofagissa St Paulin katedraaliin.
Timo Saarniemi
Timo Saarniemi (27. heinäkuuta 1942 Turku – 14. kesäkuuta 2005 Paimio) oli turkulainen rock-kulttuurin tallentaja ja äidinkielen opettaja. Turun Port Arthurissa asunut valtiotieteen lisensiaatti ja filosofian maisteri Saarniemi tuli tunnetuksi erityisesti rock- ja pop-kulttuurin underground-piireistä koostamistaan persoonallisista, valokopioina levinneistä valokuvaraporteistaan sekä ahkerasta ja säännöllisestä yleisönosastokirjoittelustaan musiikkilehti Rumban palstoilla. Hän kirjoitti ahkerasti mielipidekirjoituksia myös Turun Sanomiin, Helsingin Sanomiin, Turkulaiseen ja Åbo Underrättelseriin ja hänen hallussaan uskotaan olevan mielipidekirjoitusten epävirallinen Suomen ennätys. Saarniemi esiintyi toisinaan myös nimimerkeillä, joista ainakin Tim Holmnäs ja Kaleva Saares toisinaan saattoivat jopa väitellä Timo Saarniemen kanssa käsiteltävästä teemasta.
Saarniemi julkaisi myös kaksi omakustannekirjaa. Ruotsinkielinen FST-televisiokanava esitti hänestä vuonna 1998 dokumentin Natten är ännu ung.
Saarniemi työskenteli vuodesta 1970 äidinkielen opettajana Kaitaan lukiossa, Espoossa. Hän muutti takaisin Turkuun vuonna 1984 ja siitä alkaen matkasi työpaikalleen Turusta ensimmäisellä aamujunalla ja palasi illansuussa -mikä tuolloin ei vielä ollut järin tavallista. Opetustyön ja rock-antropologian harrastamisen ohella hän myös jatkuvasti opiskeli sekä Turun että helsingin yliopistoissa ja saavutti vuosituhannen vaihteen tienoilla valtiotieteen lisensiaatin oppiarvon, jo 1970-luvun alussa suorittamansa filosofian maisterin lisäksi. Saarniemi oli myös mukana perustamassa Äidinkielen opetustieteen seuraa.
Elokuussa 2006 turkulainen levy-yhtiö Solina Records julkaisi Saarniemen muistosinglen: Mukavia turkulaisnuoria -nimisen projektin levyllä on kappaleet ”Timo Saarniemi” ja ”I'm A Cult Hero”. Singlellä esiintyy joukko Timo Saarniemen valokuvareportaaseissa esiintyneitä muusikoita. Levyn tuotti Jori Sjöroos.
William Mutwol
Boniface William Mutwol (s. 10. lokakuuta 1967 Kapsowar) on aktiiviuransa päättänyt kenialainen estejuoksija ja olympiamitalisti.
Mutwol osallistui olympialaisiin kerran, vuonna 1992 Barcelonassa saavuttaen kisoista pronssia 3 000 metrin estejuoksusta. Ennätyksekseen 3 000 esteissä Koech juoksi ajan 8.10,74 vuonna 1992.
Star Perú
Star Perú on vuonna 1998 perustettu perulainen lentoyhtiö. Yhtiö lentää Perun sisäisten lentojen lisäksi charter-lentoja. Se tunnettiin vuoteen 2005 asti nimellä Star Up.
Esko Järvelä
Esko Järvelä (s. 1981 Kaustinen) on kansainvälistä tunnustusta saanut suomalainen viulisti, kansanmuusikko ja musiikin maisteri. Järvelä on mukana muun muassa yhtyeissä Frigg, Baltic Crossing ja Esko Järvelä Epic Male Band. Järvelä sijoittui vuonna 2016 kolmanneksi vuosittain Nashvillessä Yhdysvalloissa järjestettävässä kansainvälisessä sävellyskilpailussa kappaleella Wunderbaumgartner, joka on peräisin yhtyeen Epic Male Band ensimmäiseltä levyltä. Järvelä on esiintynyt Shetland Folk Festivaaleilla kolmessa eri kokoonpanossa: Frigg vuonna 2009, Baltic Crossing vuonna 2012 ja Esko Järvelä Epic Male Band vuonna 2015.
Aholansaari
Aholansaari on saari Syvärijärvessä, Kuopion kaupungin Nilsiässä, Pohjois-Savossa. Saaren mitat ovat noin 0,5 km x 2 km. Saari on tunnettu herännäisjohtaja Paavo Ruotsalaisen asuinpaikkana. Aholansaarisäätiö sr omistaa Aholansaaressa sijaitsevat lomakeskuksen ja ylläpitää toimintaa ympäri vuoden, lukuun ottamatta kelirikkotaukoja keväisin ja syksyisin. Säätiön taustayhteisö on Herättäjä-Yhdistys ry. Saaressa sijaitsee Paavon Pirtti, joka on 1800-luvulta peräisin oleva savutupa. Pirtissä on nähtävänä Paavo Ruotsalaisen elämästä kertova museokokonaisuus.
NGC
pienoiskuva|Kierregalaksi NGC 3982
NGC eli New General Catalogue on luettelo syvän taivaan kohteista. Se sisältää miltei 8 000 kohdetta ja on yksi suurimpia ja kattavimpia luetteloista, jotka eivät ole erikoistuneet esimerkiksi vain galakseihin vaan kaikentyyppisiin syvän taivaan kohteisiin.
Palaestra
thumb|340px|[[Pompejin palaestra eli harjoituskenttä.]] Palaestra (lat.) eli palaistra ( < pale, ”paini”; myös palestra) oli antiikin Kreikassa ja Roomassa nuorten miesten urheilu- ja taisteluharjoituskenttä, erityisesti painipaikka ja painikoulu. Siellä harjoitettiin painin lisäksi muun muassa nyrkkeilyä. Palaestroilla alettiin harrastaa myös henkistä kasvatusta 400-luvulta eaa. alkaen. Palaestroja oli sekä erikseen että gymnasionien osina, joissa niillä oli keskeinen osa. Arkkitehtonisen muotonsa se sai hellenistisellä ajalla. Nelikulmaisen hiekkakentän kaikilla sivuilla sijaitsivat pylväshallit, joiden katetuissa osissa oli peseytymis- ja pukeutumistilat.
Aholansaari
Aholansaaren liikenne tapahtuu sulan veden aikaan kahdella 50-paikkaisella laivalla. Toivo ja Kleofas kuljettavat matkustajia saareen Sääskiniemen laiturilta. Talvella kulku tapahtuu Karsikkoniemen kärjestä, jäätietä pitkin.
NGC
Eteläisen taivaan kohteet oli jossain määrin huonommin luetteloitu. Alkuperäinen NGC (1888) sisälsi monia virheitä, joista useimmat on saatu korjatuksi uudistetussa NGC:n laitoksessa (1973).
Aholansaari
Historia
Paavo Ruotsalainen asui Aholansaaressa kahteen eri otteeseen. Hän eli ensin Soukan torpassa torpparina 1817–1820 sekä sen jälkeen talollisena vuosina 1830–1852, aina kuolemaansa saakka. Aholansaarta kutsuttiin tuolloin Ruotsalaksi tai Markkalaksi.
Ruotsalaisten suku omisti Aholan tilan vuoteen 1913, jolloin Varpaisjärven kirkkoherra Kleofas Hyvämäki osti sen Paavo Ruotsalaisen perillisiltä vapaaehtoisessa huutokaupassa. Kirkkoherra Hyvämäki rakennutti saareen kesäpappilan, jonka peruskorjaus valmistui vuonna 2019. Toinen saaren laivoista (Kleofas) on nimetty hänen mukaansa.
NGC
Nykyään molemmat luettelot ovat verkosta ladattavissa.
Aholansaari
Historia
Hyvämäen vaimon, ruustinna Edit Hyvämäen kuoltua päärakennuksen alueen omistus siirtyi Herättäjä-Yhdistykselle. Saarikiinteistön hallitsemiseksi perustettiin Aholansaarisäätiö, joka hallinnoi nykyisin noin kolmasosan koko 150 hehtaarin laajuisesta saaresta.
Museo
Paavo Ruotsalaisen kotitalo Paavon pirtti, on nykyään museo. Se on myös luokiteltu valtakunnallisesti merkittäväksi rakennetuksi kulttuuriympäristöksi. Rakennus otettiin museokäyttöön jo 1930-luvulla. Nykyisin sitä käytetään museon lisäksi seuratupana ja opetustilana. Pirtin sisällä ovat entisöidyt Paavon ja Riitan kamarit 1830-luvulta, suuri savutupa vuodelta 1852 ja keittiö 1900-luvun alkupuolelta.
Ooppera ja teatteriesitykset
Viimeiset kiusaukset -ooppera esitettiin ensimmäistä kertaa alkuperäisellä tapahtumapaikallaan Aholansaaressa kesällä 2000 Åke Lindmanin ohjaamana. Esitysten taustana oli Paavon pirtti, jossa hän vietti myös viimeisen yönsä ja koki viimeiset kiusauksensa. Esitys nähtiin vuosina 2000–2003.
Kesällä 2011 esitettiin kesäteatterinäytelmä Tuulen koira - Paavo Ruotsalaisen elämä ja sielunmaisema.
Kesällä 2017 esitettiin Aholansaaressa, Nilsiän Herättäjäjuhlien yhteydessä kesäteatterinäytelmä Tuulten leikkikalu.
Aholansaari Sinfonietta
Aholansaari Sinfonietta on herännäisnuorten perustama kamariorkesteri, joka aloitti toimintansa syksyllä 1997. Noin 30-45 soittajan kokoonpanolla esiintyvä Aholansaari Sinfonietta koostuu nuorista muusikoista eri puolilta Suomea. Soittajista merkittävä osa on aikanaan käynyt rippikoulunsa Aholansaaressa, mikä näkyy nimen lisäksi myös orkesterin körttiläisessä identiteetissä. Orkesterin pääesiintymiset ovat vuosittain Herättäjäjuhlilla.
F. W. Palmroos
Fredrik Wilhelm Palmroos (17. toukokuuta 1840 Turku – 15. tammikuuta 1922 Tampere) oli suomalainen Tampereella vaikuttanut kauppias ja lahjoittaja.
Palmroos oli 1870-luvulta alkaen mukana tamperelaisten suomenkielisten kansallisista ja sivistysharrastuksista kiinnostuneiden liikemiesten veljespiirissä johon kuuluivat hänen lisäkseen G. F. Ahlgren, H. Liljeroos, H. Solin ja C. W. Åkerlund. Hän oli Tampereen kaupunginvaltuuston jäsenenä 1882–1899 ja hänellä oli myös muita kunnallisia luottamustehtäviä. Palmroos oli mukana perustamassa Tampereen vapaapalokuntaa vuonna 1873 ja hän kuului Tampereen Säästöpankin hallintoon aina kuolemaansa saakka.
Palmroos oli G. F. Ahlgrénin testamentin toimeenpanijana yhdessä C. W. Åkerlundin kanssa. Oman 840 000 markan omaisuutensa hän lahjoitti kokonaisuudessaan yleishyödyllisiin tarkoituksiin. Tampereen kauppiaskunnan eläkerahasto, Tampereen Ukkokoti-yhdistys ja Suomen Kirkon Sisälähetysseura saivat kukin viidesosan tästä määrästä ja Tampereen kaupunki, Tampereen kaupunkilähetys, Suomen Merimieslähetysseura ja Suomalaisen Kansakoulun Ystävät saivat kukin kymmenesosan. Tampereen kaupungille määrätystä osuudesta muodostettiin rahasto, jonka varoilla ylläpidettiin varattomien kansakoululasten kesäsiirtolaa.
Palmroos on haudattu Kalevankankaan hautausmaalle.
Kööpenhaminan eläintarha
Kööpenhaminan eläintarha on Tanskassa, Kööpenhaminassa sijaitseva eläintarha, jonka on suunnitellut Niels Kjærbølling. Eläintarha avattiin vuonna 1859, joten se on yksi maailman vanhimmista eläintarhoista.
Nykyään siellä asuu esimerkiksi kirahveja, norsuja, sarvikuonoja, merileijonia ja paljon erilaisia kilpikonnia. Kaikkiaan eläintarhassa elää noin 3000 eläintä noin 264 lajista.
Tennessee
Maantiede
Tennesseellä ja Missourilla on Yhdysvaltain osavaltioista eniten naapuriosavaltioita, yhteensä kahdeksan. Tennesseen pohjoispuolella sijaitsevat Kentucky ja Virginia, idässä Pohjois-Carolina, etelässä Georgia, Alabama ja Mississippi ja lännessä Arkansas ja Missouri. Tennesseejoki kulkee osavaltion halki.
Tennessee on perinteisesti jaettu kolmeen osaan: itäiseen, keskiseen ja läntiseen. Tennesseen länsiosissa sen rajana ovat Mississippijoen rantojen alangot ja idässä Appalakit sekä Blue Ridge Mountains.
Vuoden lämpimin kuukausi on heinäkuu, jolloin keskimääräinen ylin lämpötila on Nashvillessä 31,9 astetta. Kylmintä on tammikuussa, keskimääräinen alin −3,1 astetta.
Historia
Espanjalainen kapteeni Juan Pardo kulki löytöretkellään "Tanasqui"-nimisen intiaanien asutuksen läpi 1500-luvulla lähellä Tanesejokea (nykyään Little Tennessee).
Knoxvillessä 11. tammikuuta 1796 järjestetty kokous muodosti Southwest Territorysta Tennesseen osavaltion jatkamalla Pohjois-Carolinan rajoja itään Mississippijoelle asti. Tennessee liitettiin Yhdysvaltoihin 16. osavaltiona samana vuonna.
Toisen maailmansodan aikana Oak Ridgen laboratorio oli yksi paikoista, joissa valmistettiin aselaatuista uraania Manhattan-projektia varten.
Hallinto
pienoiskuva|vasen|[[Tennessee State Capitol]] Tennesseen lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 33 jäsentä, alahuoneessa eli edustajainkokouksessa on 99 jäsentä. Alahuoneen jäsenet valitaan kahdeksi vuodeksi, senaattorit neljäksi vuodeksi kerrallaan. Kuvernöörillä on veto-oikeus, mutta riittävällä äänimäärällä parlamentti voi kumota veton.
Ylintä toimeenpanovaltaa käyttää kuvernööri, jonka parlamentin jäsenet valitsevat. Kuvernöörin kausi on neljä vuotta, uudelleenvalinta on mahdollista mutta samaa henkilöä ei voida valita enemmälle kuin kahdelle peräkkäiselle kaudelle.
Osavaltio on jaettu 95 piirikuntaan.
Kuolemanrangaistus on käytössä Tennesseessä. Vuoden 1976 jälkeen osavaltio on teloittanut 13 vankia. Viimeisin teloitus suoritettiin 2020.
Talous
Vuonna 2010 Tennesseen bruttokansantuote oli 255 miljardia dollaria. Se oli Yhdysvaltojen osavaltioista 19. tilalla.
Maatalous on tärkeä osa Tennesseen taloutta. 44 % pinta-alasta on viljelymaata. Tärkeimpiä tuotteita ovat naudanliha ja broilerit.
Vuonna 2013 osavaltion ylivoimaisesti suurin työllistäjä oli Vanderbiltin yliopistollinen sairaala Nashvillessä. Sitä seurasivat Eastmanin, Nissanin, General Motorsin ja M Modalin tuotantolaitokset.
Liikenne
Tennesseessä on 24 lentoasemaa. Suurimmat niistä ovat Memphisin ja Nashvillen kansainväliset lentoasemat. Memphisin lentoasema on tärkeä lentorahdin solmukohta.
Väestö
Tennesseen 6,3 miljoonasta asukkaasta 79,3 % on valkoisia, 95,5 % on syntynyt Yhdysvalloissa, 93,4 % puhuu englantia kotonaan. Osuudet ovat suurempia kuin Yhdysvalloissa keskimäärin (tiedot vuosilta 2008–2012).
Vuonna 2014 Tennesseen korkeakouluista parhaiksi arvioitiin
Kulttuuri
pienoiskuva|Elvis Presleyn [[Graceland-kartano.]] Tennesseen itäosa, etenkin Appalakkien alue, on ollut countrymusiikin tärkeä kasvualue. Muiden muassa Dolly Parton on pyrkinyt kehittämään alueen musiikkiperinteitä. Keskiosassa sijaitsevasta Nashvillesta on tullut countryn pääkaupunki, mistä on lähetetty Grand Ole Opry -radio-ohjelmaa jo vuodesta 1925.
Urheilu
Tennesseessä on lukuisia baseballin ammattilaisjoukkueita. Memphis Grizzlies pelaa koripalloa NBA:ssa, Tennessee Titans amerikkalaista jalkapalloa NFL:ssä. Nashville Predators on jääkiekon NHL-liigassa ja Knoxville Ice Bears SPHL-liigassa. Autourheilussa yksi NASCARin Sprint Cup Series-osakilpailuista ajetaan Bristol Motor Speedwayn radalla Tennesseessä.
Ferngully – viimeinen sademetsä
Ferngully – viimeinen sademetsä (FernGully: The Last Rainforest) on vuonna 1992 valmistunut animaatioelokuva. Musiikin sävelsi Alan Silvestri ja elokuvan ohjasi Bill Kroyer. Elokuvassa keijujen tehtävänä on metsän suojelu, mutta ihmiset tuovat ongelmia suurine koneineen ja saasteineen. Alkuperäisääninä on esimerkiksi Robin Williams ja Tim Curry.
Äänirooleissa
Suomenkielisen version on ohjannut Veikko Honkanen ja kääntänyt Timo Porri. Laulut on ohjannut Jouni Välimaa ja kääntänyt Risto Autio.
Arvioita
Video-oppaassa vuodelta 1994 Ferngully saa kolme tähteä viidestä, mikä vastaa sanallista arviota ”hyvä”.
Aivokalvontulehdus
Aivokalvontulehdus tai meningiitti on yleensä bakteerin (kuten meningokokki, hemofilus, pneumokokki) tai viruksen aiheuttama aivo- ja selkäydinkalvojen tulehdustila. Hoitamaton bakteerimeningiitti saattaa aiheuttaa kuoleman muutaman tunnin kuluessa ensimmäisten oireiden alkamisesta, ja joskus potilas kuolee parhaasta mahdollisesta hoidosta huolimatta.
Oireet
Aivokalvontulehduksen tyypillisiä oireita ovat:
Patogeneesi
Aivokalvontulehdus tarttuu yleensä heikosti. Bakteerimeningiitti on virustautia harvinaisempi mutta vaarallisempi. Virusmeningiitti on 3–4 kertaa bakteerimeningiittiä yleisempi sairaus. Hyvin harvinaisena aivokalvontulehduksen muotona esiintyy sienimeningiittiä, jonka aiheuttaa useimmiten hiivasieni Candida albicans tai Cryptococcus neoformans. Sairautta ei juuri esiinny muutoin terveillä ihmisillä, vaan kohonnut riski on etupäässä potilailla, joilla immuunijärjestelmä on heikentynyt esimerkiksi HI-viruksen vaikutuksesta.
Hoito
Bakteerimeningiittiä hoidetaan suonensisäisellä antibiootilla. Virusmeningiitti on huomattavasti lieväoireisempi tauti, ja osa sitä sairastavista voidaan hoitaa kotona.
Diagnosointi
Aivokalvontulehdusta epäiltäessä otetaan aivo-selkäydinneste- eli likvornäyte, joka paljastaa mahdollisen tulehduksen.
Epidemiologia
Kyseessä on vakava mutta koko ajan harvinaistuva sairaus. Suomessa meningiittejä havaittiin 1980-luvulla jopa noin 1 200 tapausta vuosittain, nykyisin enää muutama sata. Sairaus saattaa pahimmillaan johtaa kuolemaan tai pysyviin vaurioihin, ja sitä on todettu kaikissa ikäluokissa.
Lapsilla meningiitin riski on suurin syntymän ja kahden vuoden iän välillä.
Komplikaatiot
Mikäli potilas on sairastumishetkellä pieni lapsi, vaarana on CP-vamma. Joillakin potilailla aivokalvontulehdus kehittyy sikotaudin oheissairautena. Aivokalvontulehdus voi aiheuttaa potilaalle pysyviä neurologisia haittoja, kuten kuulovamman.
Laaniitty
Laaniitty on lähiö Hämeenlinnassa, Idänpään kaupunginosassa. Alue sijoittuu Laaniitynkadun molemmin puolin, ja sen keskellä sijaitsee pitkänomainen puisto. Laaniityn rakennuskanta on kerrostalovaltaista, mutta pohjoisosassa on myös rivitaloja.
EVA Air
thumb|250px|Eva Airin [[Boeing 777|Boeing 777-300ER.]] EVA Air on vuonna 1989 perustettu taiwanilainen lentoyhtiö. Yhtiön suurin omistaja on laivayhtiö Evergreen Group. EVA Airilla on 5 089 työntekijää (joulukuussa 2005). JACDEC vuonna ilmoitti 2016 laaditussa listassa EVA Airin olevan maailman kolmanneksi turvallisin lentoyhtiö.
Porterville
Porterville on noin 50 000 asukkaan kaupunki Tularen piirikunnassa, Kaliforniassa, Yhdysvalloissa.
EVA Air
Laivasto
thumb|EVA Airin Airbus A321-200 lähdössä [[Naritan kansainvälinen lentoasema|Tokio Naritan kansainväliseltä lentoasemalta.]] thumb|EVA Airin Airbus A330-300 [[Macaon kansainvälinen lentoasema|Macaon kansainvälisellä lentoasemalla.]] thumb|EVA Airin Boeing 777-300ER. thumb|EVA Airin Boeing 787-9 Dreamliner lähdössä [[Naritan kansainvälinen lentoasema|Tokio Naritan kansainväliseltä lentoasemalta.]] thumb|EVA Air Cargon Boeing 777F. Laivaston keski-ikä heinäkuussa 2022 on 7,6 vuotta.
Porterville
Porterville sijaitsee Sierra Nevadan kukkuloiden juurella. Monet seudun työpaikoista iittyvät maatalouteen. Portervillessä toimii myös Sequoian kansallispuiston opastuskeskus. Kaupunki syntyi kultakuumeen aikana kauppapaikaksi.
Vuoden 2010 väestönlaskennassa kaupungissa oli 54 165 asukasta, arvio vuodelle 2017 oli noin 59 000. Asukkaista noin 65% on espanjalais- tai latinotaustaisia, 5% aasialaisia.
Canon EOS 700D
Canon EOS 700D (Japanissa Kiss X7i ja Amerikassa Rebel T5i) on Canonin digitaalinen järjestelmäkamera, joka julkistettiin 21. maaliskuuta 2013. Kamerassa on 18 megapikselin APS-C-kokoinen CMOS-kenno ja 3,0 tuuman kääntyvä kosketusnäyttö. Kameralla pystyy kuvaamaan viisi kuvaa sekunnissa ja videoida FullHD-laadulla 30 kuvaa sekunnissa tai 720p-laadulla 60 kuvaa sekunnissa. Kuten monet muutkin Canonin kamerat, EOS 700D on valmistettu Japanissa.
Kameran edeltäjä on Canon EOS 650D ja seuraaja Canon EOS 750D.
Luettelo Brasilian monarkeista
Brasilian monarkit olivat vuoteen 1822 saakka Portugalin monarkeja, kunnes Brasilia itsenäistyi ja siitä tuli keisarikunta.
Brasilian viimeinen monarkki, keisari Pedro II, oli koko titteliltään "Jumalan armosta ja kansan yhtämielisestä julistuksesta, perustuslaillinen keisari ja Brasilian ikuinen puolustaja".
DM 642
Hjerkinnin ampuma-alueella norjalaiset saivat DM 642-kuorma-ammuksen tytärammusten räjähtämättömyysprosentiksi 0,5%.
Hämeenlinnan kaupunginmuseo
Hämeenlinnan kaupunginmuseo (aiemmin Hämeenlinnan kaupungin historiallinen museo ) on Hämeenlinnassa toimiva Kanta-Hämeen alueellinen vastuumuseo. Museon päänäyttelytilat sijaitsevat kesällä 2016 avatuissa Museo Skogsterin tiloissa Raatihuoneenkadulla, Hämeenlinnan kirkon ja kaupungintalon läheisyydessä.
Vuonna 2015 kaupunginmuseoon tutustui yhteensä 107 812 kävijää, joista 41 748 vierailijalle kirjattiin ilmaiskäynti.
Historia
thumb|left|160px|Hämeen linnan päälinna oli Hämeenlinnan kaupungin historiallisen museon toimipaikka vuosina 2013–2016. Hämeenlinnalaisen opettajan Albert Theodor Böökin aloitteesta syntynyt museo perustettiin vuonna 1910 nimellä Hämeenlinnan Historiallis-Muinaistieteellinen museo. Ensimmäinen näyttely avattiin kaksi vuotta myöhemmin. Museo toimi pitkään kaupungin keskustassa, Lukiokadun ja Linnankadun kulmassa sijaitsevassa rakennuksessa, kunnes muutti vuonna 2001 Hämeen linnan läheisyydessä sijaitsevaan entiseen vankilarakennukseen. Hämeen linnan päälinnaan museo siirtyi 2013. Vankilarakennuksessa on oli pitkään museon toimisto.
Hämeenlinnan kaupunginmuseo ylläpiti vetovoimaista, vuosittain noin 20 000 kävijää kiinnostanutta Vankilamuseota 20 vuoden ajan syksyyn 2015 saakka, jolloin Vankilamuseo siirtyi Museoviraston vastuulle. Kaupunginmuseon uusi päätoimipiste ja näyttelytilat avattiin 16. kesäkuuta 2016 avautui nimellä Museo Skogster. Museo Skogsterin yläkerta avattiin helmikuussa 2017 ja sinne sijoittuvat vaihtuvat näyttelyt ja Säästöpankkimuseon näyttely.
MTV (televisiokanava)
thumb|200px|right|MTV:n logo.
Tunnetuimpia MTV:llä esitettyjä sarjoja ovat rockmuusikko Ozzy Osbournen perhe-elämää vuosien ajan kuvannut tositelevisiosarja The Osbournes, piirrossarja Beavis & Butthead, hölmöilysarja Jackass ja autojentuunausohjelma Pimp My Ride.
MTV:llä on ollut tärkeä vaikutus pop- sekä rock-kulttuurien kehitykseen 1980-luvulta lähtien ja kanava on vaikuttanut muun muassa edesmenneen Michael Jacksonin ja Madonnan menestykseen.
Historia
Ensimmäinen MTV aloitti New Yorkissa 1. elokuuta 1981. Sen ensimmäinen musiikkivideo oli The Bugglesin ”Video Killed the Radio Star”. Samantapaista huumoria oli myös MTV Europen aloituksessa, jossa ensimmäisenä nähtiin Dire Straitsin musiikkivideo ”Money for Nothing”. Kappaleen lyriikasta löytyy kohta, jossa lauletaan ”... you play the guitar on the MTV...” ja kappaleen alussa kuuluu lausahdus ”I want my MTV”. Kappale oli alun perin tarkoitettu kritiikiksi MTV:n musiikkivideoilla yhtyeiden myyntiin vaikuttamiseen.
Michael Jacksonin ”Billie Jean” oli ensimmäinen MTV:llä pyörinyt mustan artistin video. Sitä ennen mustat muusikot olivat syyttäneet MTV:tä rasismista ja yhtiö oli vedonnut formaattiinsa: se oli rock-kanava.
Kanavat
Nykyisin MTV-kanavia on yli sata ympäri maailmaa. MTV Live HD toimii kansainvälisenä musiikki-pääkanavana. Maakohtaiset paikalliset kanavat näyttävät Viacomin viihdesarjoja. Paikallisten kanavien lisäksi on tiettyihin musiikkityyleihin erikoistuneita lisäkanavia, kuten MTV Live HD, MTV 80s, MTV 90s, MTV 00s, Club MTV. Britannialla on oma MTV Music. Heinäkuussa 2009 kaikki maailman MTV-kanavat siirtyivät käyttämään yhtenäistä graafista ilmettä, joten tällä hetkellä kaikki MTV-kanavat ympäri maailman ovat ulkoasultaan lähes identtisiä. Kanavien graafinen ilme uudistuu noin 2–3 vuoden välein.
Suomessa
MTV Finland aloitti lähetyksensä sunnuntaina 18. syyskuuta 2005 iltapäivällä klo 14.00 Suomen aikaa. Ensimmäisen lähetyksen juonsi Axl Smith ja ensimmäisenä videona nähtiin HIM:n ”Wings of a Butterfly”. MTV Finlandin tulosta oltiin musiikkipiireissä innoissaan ja kanavan odotettiin tuovan entistä enemmän esille kotimaisia musiikkivideoita. Näin ei kuitenkaan käytännössä käynyt. MTV Finlandin aikana musiikkivideoiden osuus ohjelmistosta on jatkuvasti pienentynyt ja kotimaiset videot ovat kanavan soittolistalla melko marginaalisessa asemassa.
Suomalaiset kanavat:
Palkintogaalat
MTV järjestää myös vuosittain MTV Video Music Awards-, MTV TRL Awards-, MTV Movie Awards, MTV Europe Music Awards ja MTV Asia Awards -palkintogaalat.
Matilda II
A12 Infantry Tank II Matilda oli brittiläinen toisen maailmansodan jalkaväentukipanssarivaunu. Roolissaan se oli tarkoitettu hyökkäävän jalkaväen tukemiseen ja uhrasi nopeutta panssaroinnin hyväksi.
Vanhempi Matilda tai Matilda II ei ollut nimestään huolimatta A11 Infantry Tank I Matildan tai Matilda I:n jatkokehitysversio, eivätkä vaunut jakaneet yhteisiä komponentteja.
Infantry Tank Mk II suunniteltiin Royal Arsenalilla Woolwichissa. Matilda II painoi 27 tonnia ja se oli aseistettu 2-naulaisella 40 mm:n tykillä mallia Q.F. 2-pdr kolmen miehen tornissa. Mk II oli näin yli kaksi kertaa painavampi kuin ainoastaan konekivääreillä aseistettu edeltäjänsä. Jalkaväkitankkien tapaan se oli raskaasti panssaroitu: panssaria oli edessä 78 mm. Vaunun paino ja kahden linja-autosta lainatun 180 hevosvoiman moottorin teho ja ongelmallinen jousitus rajoittivat nopeutta merkittävästi. Vaunun maantienopeus oli 26 km/h ja Pohjois-Afrikan aavikoilla Matilda II saavutti 9,5 km/h nopeuden. Tätä ei pidetty ongelmana Matildan roolin vuoksi, jossa sen ei brittiläisen doktriinin mukaan tarvinnut saavuttaa kuin sotilaan kävelynopeus. Taisteluissa tämä ajattelu osoittautui virheelliseksi. Vahva panssarointi kuitenkin kompensoi puutteita liikkuvuudessa. Matildan valetun tornin panssarointi osoittautui kuitenkin legendaariseksi: vuosina 1940–1941 se sai lempinimen ”Aavikon kuningatar” (Queen of the Desert).
Ensimmäisen Matilda II:t rakennettiin 1937, mutta sodan puhjetessa syyskuussa 1939 vain kaksi oli käytössä. Vuoteen 1943 mennessä, jolloin valmistus lopetettiin, vaunuja rakennettiin 2987 Fowler, Ruston and Hornsbyn ja myöhemmin LMS:n, Harland and Wolffin ja North British Locomotive Co:n tehtailla.
Taisteluhistoria
Matilda II:ta käyttivät taistelussa ensimmäisinä 4. ja 7. kuninkaallinen panssarivaunurykmentti Ranskassa 1940. Panssarinsa vahvuuden ansiosta se oli lähes immuuni saksalaisten vaunujen tykeille. Epätoivoissaan saksalaiset ottivat käyttöön myöhemmin suurta mainetta saaneet 8,8 cm FlaK 18 ja 36 -ilmatorjuntatykit panssarintorjuntaan. thumb|Matilda II [[operaatio Compassissa]] Pohjois-Afrikan taistelujen alussa Matildat osoittautuivat taas tehokkaiksi italialaisia ja saksalaisia vaunuja vastaan. Kaksinaulainen oli verrattavissa toisten vaunujen 37–45 mm tykkeihin. Erwin Rommelin Afrikakorpsin harjoittava liikkuva sodankäynti oli kuitenkin ongelmallista Matildan hitauden ja epäluotettavan ohjausjärjestelmän vuoksi. Toinen ongelma oli tykin sirpalekranaatin puute.
Kun saksalaiset saivat uusia vaunuja, Matilda jäi ajastaan jälkeen. Vaunuun ei saanut isompaa tornia tai tykkiä. Vaunun valmistus oli myös kallista. Vickers suunnitteli halvemman vaihtoehdon Valentinen, jossa oli sama tykki ja samantasoinen panssarointi, mutta nopeammalla ja halvemmalla alustalla. Valentinen, Lee/Grantin ja Shermanin myötä Matilda jäi käytöstä brittiarmeijassa. El Alameinin taistelun aikaan vain harvoja Matildoja oli enää käytössä.
Yli tuhat Matildaa vietiin Neuvostoliittoon. Siellä ne taistelivat jo Moskovan taistelussa ja yleistyivät 1942 etenkin etelärintamalla, joka oli lähinnä Persian huoltotietä. Myös Neuvostoliitossa vaunu havaittiin hitaaksi ja epäluotettavaksi, eikä ollut puna-armeijan panssarimiesten suosiossa. Neuvostoliitossa Matildoja käytettiin pääasiassa vuonna 1942, mutta muutamia selviytyi vuoden 1944 taisteluihin.
Tyynellämerellä japanilaisilta puuttui raskas aseistus ja Matilda jäi käyttöön muutamissa australialaisissa rykmenteissä Australian 4. panssariprikaatissa lounaisen Tyynenmeren alueella. Ensimmäisen kerran ne taistelivat Houninniemen kampanjassa lokakuussa 1943. Ne olivat käytössä sodan loppuun asti Wewakissa, Bougainvillessa ja Borneolla. Vahvan panssarointinsa ansiosta Matilda oli täysin immuuni japanilaisten panssarivaunujen tulitukselle, ja sen 40 mm tykki oli riittävä tuhoamaan kaikki japanilaisvaunut. Vaunusta valmistettiin myös versio Matilda Hedgehog, jossa vaunun takakannella oli seitsemänputkinen Hedgehog-syvyyspomminheitin. Tätä versiota käytettiin bunkkerien ja linnoitettujen kohteiden tuhoamiseen. Australialaisjoukkojen keskuudessa Matilda sai epävirallisen lempinimen Queen of the Jungle.
Hjerkinnin ampuma-alue
thumb|250px|Hjerkinnin ampuma-alue Hjerkinnin ampuma-alue on Norjan puolustusvoimien ampuma-alue luonnonpuiston vieressä. Se sijaitsee 1 100 – 1 900 metrin korkeudessa merenpinnasta ja sen pinta-ala on 165 km². Norjan puolustusvoimat kokeilee siellä mm. rypälepommin räjähdystehoa. Norjan ilmavoimat harjoittelee pommituslentoja F-16-hävittäjillä kyseisellä alueella. Ampuma-alueen maalialueella on sähköisiä antureita räjähdysten analysoimiseen.
Flanderin ympäriajo 2023
Flanderin ympäriajo 2023 oli järjestyksessään 107. miesten ja 20. naisten maantiepyöräilyn Flanderin ympäriajo. Kilpailu käytiin 2. huhtikuuta 2023.
Hjerkinnin ampuma-alue
Norjan puolustusvoimat havaitsi syksyllä 2005 rypälepommien tytärammusten korkeita räjähtämättömyysprosentteja. Libanonin sodasta 2006 ja siellä räjähtämättä jääneistä uusista H85-tytärammuksista johtuen kokeita jatkettiin 21. syyskuuta 2006 Norjan puolustusvoimien tutkimuslaitoksen johdolla. Kokeet herättivät mielenkiintoa muun muassa Ison-Britannian alahuoneessa Libanonin raivaustilanteen vuoksi.
Flanderin ympäriajo 2023
Miesten kilpailu
Miesten kilpailu käytiin 273,4 kilometrin reitillä Bruggesta Oudenaardeen. Tadej Pogačar voitti kilpailun karattuaan irtiottoon Oude Kwaremontin nousussa vajaat 20 kilometriä ennen maalia. Mathieu van der Poel sijoittui toiseksi 16 sekuntia hävinneenä, Mads Pedersen oli kolmas. Pogačarista tuli Louison Bobet'n ja Eddy Merckxin jälkeen vasta kolmas pyöräilijä, joka on uransa aikana voittanut sekä Ranskan että Flanderin ympäriajon.
Naisten kilpailu
Naisten kilpailussa Oudenaarde toimi sekä lähtö- että maalipaikkana. Kilpailun pituus oli 156,6 kilometriä. Lotte Kopecky voitti kilpailun 13 kilometrin sooloajon jälkeen 36 sekunnin erolla Demi Volleringiin
Tittamari Marttinen
Elämä ja ura
Marttinen valmistui ylioppilaaksi vuonna 1987 ja filosofian kandidaatiksi (nyk. maisteri) vuonna 1991 Helsingin yliopistosta pääaineenaan yleinen kirjallisuustiede. Hän on suorittanut jatko-opintoja Essexin yliopistossa vuosina 1996–1997 ja kulttuurituottajan opintoja Metropolia-ammattikorkeakoulussa (2010–). Vuodesta 1995 Marttinen on ollut vapaa kirjailija.
Marttinen tunnetaan erityisesti lasten- ja nuortenkirjoistaan. Hän kirjoittaa runoja, loruja ja tarinoita sekä lastenromaaneja, kuvakirjoja, tyttökirjoja, helppolukuisia kirjoja, sarjakirjoja ja nuortenromaaneja ja on lisäksi suomentanut useita kymmeniä ruotsalaisia, suomenruotsalaisia, englantilaisia ja ranskalaisia lastenkirjoja. Marttisen esikoisteos oli lastenrunokokoelma Kissa ja merimies, joka ilmestyi vuonna 1982 WSOY:n kustantamana. Hän on voittanut kaksi kertaa lasten Arvid Lydecken -kirjallisuuspalkinnon (vuonna 2000 teoksesta Elsan ja Eetun erikoistapaukset ja vuonna 2015 teoksesta Ikioma perheeni ).
Marttinen on kuulunut Suomen Kirjailijaliiton johtokuntaan vuodesta 2005 (varapuheenjohtaja vuodesta 2007 ja Topelius-ryhmän puheenjohtaja vuodesta 2007) ja toiminut monissa kirjallisen alan luottamustehtävissä. Hän oli koululaisten kirjallisuuslehti Vinskin päätoimittaja vuosina 2003–2011 ja istui Lukukeskuksen hallituksessa vuosina 2011–2013. Hän on työskennellyt toimituspäällikkönä, lasten- ja nuortenkirjallisuuden asiantuntijatehtävissä, luennoitsijana, kouluttajana ja kulttuurituottajana. Vuosina 2014–2016 Marttinen työskenteli Taiteen edistämiskeskuksen nimeämänä lastenkulttuurin läänintaiteilijana Varsinais-Suomen alueella. Marttinen meni naimisiin naisystävänsä Ulla Pakisjärven kanssa 1.3.2017, kun sukupuolineutraali avioliittolaki astui voimaan Suomessa.
Santa Bárbara Airlines
thumb|Santa Barbara Airlinesin [[McDonnell Douglas DC-10]] Santa Barbara Airlines on venezuelalainen lentoyhtiö, joka perustettiin 1995 ja aloitti toimintansa 1. maaliskuuta 1996. Yhtiön laivasto koostuu 9 koneesta ja se lentää 11 kohteeseen. Yhtiö omistaa Islas Airlines -lentoyhtiön, jonka pääkonttori on Kanariansaarilla.
Myyttiset alkuasuttajat
Myyttiset alkuasuttajat ovat useissa mytologioissa esiintyviä kuvitteellisia kansoja tai olentoja, jotka ovat asuttaneet jotain maata tai aluetta ennen sen nykyistä väestöä, mutta joutuneet sittemmin väistymään. Tällaisten alkuasuttajien toiminnalla on selitetty muun muassa poikkeuksellisia maastonmuotoja.
Usein myyttiset alkuasuttajat olivat jumalia tai jumalaisia, mutta toiset saattoivat olla pahoja ja arvaamattomia. Pohjoismaissa ja Baltiassa on laajalti uskottu alueella muinoin asuneisiin jättiläisiin, ja joskus myös kääpiöihin. Myös lappalaiset on uskottu alkuasuttajiksi monin paikoin fennoskandiassa. Australian alkuasukkaat uskoivat jumalten tehneen maanmuotoja uniajaksi kutsuttuna alkuaikana.
Suomen myyttiset alkuasuttajat
Suomessa muun muassa maanpinnan ja kallioiden muotoa, kasvillisuutta, saaria, vesistöjä, soita, isoja kiviä, aarteita, virvatulia ja kivirakennelmia on selitetty muinaisilla olennoilla. Maanpinnan ja vedenpohjan muodot syntyivät erään käsityksen mukaan jo maailman alussa, kun jokin jättikokoinen olento tai ihminen, esimerkiksi Väinämöinen, liikutteli ruumistaan. Väinämöinen tai joku muu saattoi myöhemminkin iskeä tai raaputtaa viivoja ja merkkejä kallioon. Jättiläiset ja hiidet ovat heitelleet ja vieritelleet isoja kiviä, ja asetelleet niitä korkeille paikoille siirtolohkareina sittemmin tunnettuihin muodostelmiin. Lappalaiset ja hiidet ovat koonneet kiviröykkiöitä, jotka tunnettiin esimerkiksi hiidenkiukaina.
Moni aarretta koskeva tarina kertoo hiitten, peikkojen tai lappalaisten asuneen joskus alueella, ja jättäneen lähtiessään aarteen piilopaikkaansa.
Joskus on jopa kerrottu useammasta asutusaallosta. Esimerkiksi Pohjanlahden rannoilla kerrotaan asuneen ensin isokokoisen jatulien kansan, sitten pienikokoisten lappalaisten, ja lopuksi suomalaisten.
Uudisasuttajia
Muun muassa seuraavat ryhmät tarujen mukaan syrjäyttivät myyttisiä alkuasuttajia
Michael Dobson
Michael Richard Dobson (s. 18. tammikuuta 1966) on englantilais-kanadalainen näyttelijä, joka on tehnyt urallaan myös lukuisia äänirooleja.
Ura
Parhaiten äänirooleistaan tunnettu Michael Dobson syntyi Steadfastissa Englannissa ja asuu Vancouverissa, Kanadassa. Näyttelijänä hän on esiintynyt enimmäkseen televisiosarjoissa 1990-luvulta lähtien, kuten The Marshal, Highlander, Vartija, Tähtiportti ja Salaiset kansiot.
Ääninäyttelijänä
Dobson on pääosin tehnyt äänirooleja Ocean Group -nimiselle yhtiölle. Hänellä on tapana näytellä hahmoja, jotka ovat hyvin tunteellisia. Dobsonin tunnetuimpia äänirooleja ovat muun muassa Jinenji animesarjassa Inuyasha, Blob sarjassa X-Men: Evolution ja Starscream sarjoissa Transformers: Armada, Energon ja Cybertron. Hän oli myös televisiosarjassa Ninja Turtles: The Next Mutation Leonardon roolissa. Vuonna 2002 hänet palkittiin ADR-palkinnolla kuukauden ääninäyttelijänä sarjasta Jin-Roh: The Wolf Brigade.
Yksityiselämä
Dobsonilla on kaksi veljeä, Paul Dobson ja Brian Dobson, jotka ovat myös ääninäyttelijöitä. Michael on naimisissa Krista LeGresleyn kanssa, ja heillä on neljä lasta.
Johannes Wilhelm von Nandelstadh
Johannes Wilhelm von Nandelstadh (17. lokakuuta 1863 – 16. marraskuuta 1931 Helsinki) oli suomalainen pankkivirkailija ja valtiopäivämies.
Von Nandelstadh toimi Helsingin Osakepankissa pankinkamreerina. Hänen vanhempansa olivat kruununvouti, kollegiasessori Sigismund von Nandelstadh ja Hilda Sofia von Nandelstadh. Arkkitehti Sigismund von Nandelstadh oli hänen veljensä, samoin kuin hammaslääkäri Oscar Alexander von Nandelstadh.
Johannes Wilhelm von Nandelstadh oli aatelissäädyssä edustaja valtiopäivillä 1900 ja 1905–1906.
Alpinen piirikunta
Alpinen piirikunta on piirikunta Kaliforniassa, Yhdysvalloissa. Se on Kalifornian piirikunnista väkiluvultaan pienin.
Piirikunnassa asui 1 204 ihmistä vuoden 2020 väestönlaskennassa. Heistä 67,9% oli valkoihoisia ja 25,7% kuului Amerikan alkuperäiskansoihin.
Piirikunta sijaitsee Sierra Nevadan vuoristossa. Siellä on kaksi hiihtokeskusta.
Gramofonilevy
thumb|220px|Kannettava [[gramofoni ja 78 kierroksen levy]]
Historiaa
Neuvostoliitossa gramofonilevyjä valmistettiin pitkälle 1960-luvulle saakka eikä siellä otettu koskaan tuotantoon 45 kierroksen vinyylilevyjä. Myös Intiassa julkaistiin Beatles-yhtyeen kappaleita vielä gramofonilevyillä.
Suomessa
Brittiläinen Gramophone-yhtiö tallensi Pohjoismaissa, joissa ei ollut omaa levytuotantoa, arviolta 10 000 levypuolta ennen ensimmäistä maailmansotaa. Gramophone-yhtiön levymerkki oli His Master's Voice ja tunnuskuva gramofonia kuunteleva koira. Yhtiö teki levytysmatkoja Suomeen säännöllisesti jo vuodesta 1904 alkaen ja Suomessa myytävät levyt puristettiin Riiassa, Latviassa. Levyille tallennettiin lähinnä oopperalaulajien, myöhemmin myös kuplettilaulajien esityksiä. Varhaisimpia suomalaisia gramofonilevyille laulaneita taiteilijoita olivat muiden muassa Aino Ackté, Abraham Ojanperä, Hjalmar Frey ja Eino Rautavaara sekä Pasi Jääskeläinen, Iivari Kainulainen ja J. Alfred Tanner. Ensimmäisen maailmansodan vuoksi äänilevyjen valmistus tyrehtyi niin täydellisesti, että vuosina 1917–1925 ei tehty ainoatakaan suomalaista äänilevyä. Lisäksi gramofonien ja ulkomaisten levyjen hinnat olivat Suomessa suurimman osan 1920-luvusta korkeat, Suomen pienet markkinat eivät kiinnostaneet kansainvälisiä levy-yhtiöitä eikä alan kotimaisia toimijoita ollut olemassakaan. Noina vuosina suomen kieli ikuistui äänilevylle vain amerikansuomalaisten, muiden muassa Hiski Salomaan ja Leo Kaupin tulkinnoissa.
Heti toisen maailmansodan jälkeisinä vuosina Suomessa tehtyjen levyjen ongelmina olivat tavallistakin huonompi kestävyys ja äänenlaatu niiden valmistukseen käytettävissä olleen materiaalin kehnouden vuoksi. Uusia levyjä tehtiin tällöin jopa rikotuista levyistä keitetystä massasta, johon sekoittunut levyetikettien paperin sisältämä selluloosa aiheutti levyyn kuuntelua voimakkaasti häirinneen suhinan. Pahimmillaan gramofonin neula ei edes löytänyt levystä uraa. Kuvaavaa oli, että vuonna 1942 perustettu levy-yhtiö Rytmi joutui alkuvuosinaan vaatimaan uuden levyn ostajalta maksuksi levyn hinnan ohella yhden vanhan levyn. Gramofonilevyt syrjäytyivät Suomessa 1950-luvun lopulla nopeasti 45 kierroksen single- ja EP-levyjen tieltä; aluksi kalliit LP-levyt yleistyivät 1960-luvun kuluessa. Viimeinen suomalainen alun perin gramofonilevyllä julkaistu äänite oli Eino Grönin Karnevaalitango vuodelta 1961.
Kirjallisuutta
Gramophone record
Kati Tuominen-Niittylä
Ekaterina ”Kati” Tuominen-Niittylä (s. 4. syyskuuta 1947 Helsinki) on suomalainen muotoilija. Hänet tunnetaan muun muassa Arabian toteuttamista lintujen muotoisista Storybirds-kannuistaan ja Iittalan toteuttamista kahvattomista Gluck-kaatimista.
Tausta
Tuominen-Niittylä aloitti opiskelun Taideteollisessa oppilaitoksessa mutta siirtyi Taideteolliseen korkeakouluun ja valmistui 1976.
Ura
Tuominen-Niittylä teki suomalaista keraamisen muotoilun historiaa voittamalla grand prix'n International Ceramic Festival '98 Mino -kilpailussa 1998 Japanissa. Samassa kilpailussa hän sai myös kunniamaininnan. Vuonna 2002 hän osallistui samaiseen kilpailuun taidesarjassa ja voitti jälleen, tällä kertaa Gold Prix:n, jota jaettiin niitäkin vain yksi, työllään 'Vessel'. Hänet kutsuttiin myös saman kilpailun tuomariksi v. 2005.
Hän työskenteli Arabian taideosastolla 1980–2003, mutta jättäytyi sitten vapaaksi taiteilijaksi. Hän kuuluu Arabian taideosasto ry taiteilijoiden ryhmään, joka työskentelee nimensä mukaisesti Arabian tehtaan 9. kerroksessa Helsingissä.
Ilta kaupungilla
Ilta kaupungilla (Adventures in Babysitting) on Chris Columbuksen ohjaama elokuva vuodelta 1987. Humoristisen seikkailuelokuvan pääosaa esittää Elisabeth Shue.
Tarina
Shuen esittämä lapsenvahti luulee voivansa viettää hiljaisen illan lapsen kotona. Hän joutuukin ottamaan tytön ja tämän isoveljen mukaansa kun kaveri on asemalla. Mukaan liittyy isoveljen kaveri. He seikkailevat ympäri kaupunkia esimerkiksi paetessaan rikollisia.
Aikuisilta kielletty
Aikuisilta kielletty on Klamydian tupla-albumi, joka julkaistiin 28. syyskuuta 2018. Studioäänitteiden lisäksi albumille sisältyi Lauantaitanssit-livelevy. Albumi nousi Suomen virallisen listan sekä fyysisen albumilistan kärkipaikalle.
Albumin ensimmäinen single ”Sääntö-Suomi” on kannanotto siihen, kun yhtyeelle ei annettu lupaa lanseerata omaa olutmerkkiä.
The Day Before You Came
The Day Before You Came on ruotsalaisen Abba-yhtyeen singlenä julkaistu musiikkikappale vuodelta 1982. Se oli yhtyeen viimeinen levytys sen alkuperäisenä toiminta-aikana. ”The Day Before You Camen” jälkeen julkaistiin vielä single ”Under Attack”, joka kuitenkin oli nauhoitettu aiemmin samana vuonna.
Kappale tehtiin kiireessä äänitysstudiossa, ja se on Abballe epätyypillinen. Se kestää lähes kuusi minuuttia, eikä siinä ole varsinaista kertosäettä, ja sen ainoat soittimet ovat syntetisaattori ja virvelirumpu. Joissakin Euroopan maissa single saavutti korkeita listasijoituksia, ja esimerkiksi Suomessa se oli listaykkönen. Sen sijaan Britanniassa se ylsi vain sijalle 32, mikä oli Abban heikoin sijoitus siellä seitsemään vuoteen.
Kappale julkaistiin samana vuonna albumilla The Singles: The First Ten Years, joka sisältää yhtyeen aiempia singlejä sekä kaksi uutta kappaletta.
Työstö
Abbalta oltiin syyskuussa 1982 julkaisemassa tupla-albumia, joka sisältäisi yhtyeen singlet sekä pari uutta kappaletta. Elokuun alussa Abban jäsenet ja lauluntekijät Benny Andersson ja Björn Ulvaeus olivat yhtyeen omilla Polar-studioilla mukanaan muutama uusi laulu. ”Cassandran” ja ”Under Attackin” lisäksi haluttiin vielä erityinen kappale, joka nousisi muiden yläpuolelle ja sopisi singleksi. Kappale täytyi saada valmiiksi nopeasti, koska tuplalevyn ja singlen kaavailtu julkaisuhetki lähestyi.
Kiireen vuoksi Andersson ja Ulvaeus joutuivat käyttämään kallista studioaikaa uusien kappaleiden tekemiseen, mikä oli Abballe poikkeuksellista. Andersson oli jo hahmotellut kappaletta ja alkoi soittaa sitä syntetisaattorilla. Äänittäjä Micke Tretow käynnisti nauhurin, ja Andersson jatkoi soittamista omien sanojensa mukaan ”ihan tyhjästä”. Melodia oli valmis alle tunnissa. Kappaleen työnimiä olivat ”Den lidande fågeln” ja ”Wind”, mutta lopulliseksi nimeksi annettiin ”The Day Before You Came”.
”The Day Before You Came” äänitettiin ja miksattiin 20. elokuuta 1982. Kappale oli Abban alkuperäisen toiminta-ajan viimeinen levytys, sillä yhtyeen viimeinen single ”Under Attack” oli äänitetty jo aiemmin samana vuonna. Äänittäjä Tretow on muistellut, että Agnetha Fältskog lauloi kappaleen ilman valoja ja tunnelma studiossa oli surullinen, koska kaikki tiesivät Abban uran olevan ohi.